Vidmantas Kastytis Bentkus

Vidmantas Kastytis Bentkus (1949 m. liepos 28 d. Šilutėje – 2010 m. birželio 3 d. Vilniuje) – Lietuvos matematikas tikimybininkas, habilituotas fizinių mokslų daktaras.

 Biografija 
1973 m. baigė Maskvos M. Lomonosovo universitetą, 1977 m. ten pat apsigynė fizikos-matematikos mokslų kandidato disertaciją. Nuo 1986 m. – fizikos ir matematikos mokslų daktaras.

Nuo 1977 m. dirbo Matematikos ir informatikos institute, nuo 2001 m. dar ir Nijmegeno universitete (Olandija). 1991–2000 m. dar dirbo Bylefeldo universitete (Vokietija), 2001–2002 m. Makso Planko institute (Vokietija).Vidmanto Bentkaus asmeninis interneto puslapis

Tikimybių teorijos srityje pasiekė stebėtinų rezultatų pasauliniu mastu.Lietuvoje subrendo nauja pasaulinio lygio matematikų karta Svarbiausi darbai iš funkcinės analizės, tikimybių teorijos ir skaičių teorijos.

Paskelbė daugiau kaip 100 mokslinių straipsnių.

Mirė 2010 m. birželio 3 d., palaidotas Rokantiškių kapinėse.

 Įvertinimas 
 1987 m. LTSR valstybinė premija
 1989–1990 m. Humbolto stipendija (VFR)
 1998 m. Lietuvos mokslo premija

 Šaltiniai 

Kategorija:Lietuvos matematikai tikimybininkai
Kategorija:Lietuvos mokslo premijos laureatai
Kategorija:LTSR valstybinės premijos laureatai